सेक्टर में पिछले चार साल में 10 लाख नई नौकरियां आई हैं। हमने घरेलू इंडस्ट्री को प्रतिस्पर्धी बनाने के लिए एमआइपी (न्यूनतम आयात मूल्य) से शुरुआत की थी, जिसकी वजह से आयात 38 फीसदी गिरा है। इसके बाद एंटी डंपिंग ड्यूटी जैसे कदम उठाए गए। सुधार के बाद हमने अब इस तरह के कदमों में ढील भी दी है। इन कदमों की वजह से हमें गुणवत्ता सुधारने का मौका मिला। भारतीय मानक ब्यूरो (बीआइएस) मानकों को लाने से घरेलू इंडस्ट्री की गुणवत्ता भी सुधर गई। इस समय 86 फीसदी स्टील उत्पाद बीआईएस के अंदर आ गए हैं। हाल ही में एक सर्वे के अनुसार हमारी उत्पादन लागत चीन के बराबर पहुंच गई, जिसका सबसे ज्यादा फायदा सेकेंड्री स्टील इंडस्ट्री को मिलेगा।